জীবনসঙ্গী বেছে নেওয়ার ক্ষেত্রেও মা-বাবার পূর্ণাঙ্গ সাপোর্ট পেয়েছি। আমরা তো থিয়েটার করা মানুষ, একই সঙ্গে চারুকলারও মানুষ আমি। বন্ধুদের মধ্যে আমরা ছেলে-মেয়ে খেয়াল করে বেড়ে উঠিনি। আমাদের বন্ধুত্ব হয়েছে ধর্ম-বর্ণ-নির্বিশেষে। ছেলে-মেয়ে-নির্বিশেষে বন্ধুদের সবার যাতায়াত ছিল আমার বাসায়। তারা আসত, বাবার সঙ্গেও আড্ডা দিত। রাত ২টা-৩টা পর্যন্ত হয়তো আমরা থিয়েটারের কাজ করেছি, শিল্পকলায় কাজ করেছি, চারুকলায় বহু রাত পর্যন্ত কাজ করেছি, শুটিংয়ের কারণে ভোররাতে বাসায় এসেছি—এ ধরনের জীবনচর্চার ভেতর দিয়েই আমরা গেছি। মা-বাবার আমাদের প্রতি সেই আস্থাটা ছিল। তৌকীরের সঙ্গে আমার বিয়েটা বন্ধুত্বেরই একটা উত্তরণ। বন্ধু হিসেবে সে বহুবার আমার বাসায় এসেছে। আমার মা-বাবার সঙ্গে কথা বলেছে, বাবার নাটকে অভিনয় করেছে।